text: Ministre som tjenere - det gav gevinst
  17 juni 2011 kl. 08.09
  Ministre og borgmestre var i aftes tjenere på restaurant ved Flensborg fjord. Det gav pote.
  I aftes var ministre og borgmestre tjenere på restaurant Bind ved Flensborg Fjord.
  Det var de for at skabe opmærksomhed omkring julemærkehjemmet i Kollund.
  Overskuddet ville nemlig blive sendt videre fra restauranten til julemærkehjemmet.
  Og missionen lykkedes - overskuddet blev på 104.000 kr.
  På tjenerlisten var bl.a. borgmester Aase Nyegaard fra Sønderborg og den nyvalgte overborgmester i Flensborg, Simon Faber.
  Blandt tjenerne var også videnskabsminister Charlotte Sahl Madsen (K) og tidligere fødevareminister Eva Kjer Hansen (V).
  